Zápis zo zasadnutia Komisie životného prostredia, výstavby a územného plánovania,  konaného dňa 2.12.2015 o 17:00 hod. v zasadačke Obecného úradu Jaslovské Bohunice.

Prítomní členovia komisie: Ing. Bokor L., Ing. Pekár V., Ing. Varga M., Čapkovič V., Ing. Kiripolský P.
Ospravedlnený člen komisie: --
Pracovník obecného úradu: V. Tomašovičová, G. Nádaská
Prizvaní hostia: starostka  Krajčovičová B., Ing. Chmelo S.

Program rokovania:
Projektové dokumentácie:
1.	IBV Krátke pole a rekonštrukcia ulice Šidúnky 
2.	IBV Panské diely – Dubová ulica
3.	Rekonštrukcia kinosály
4.	Zateplenie objektu Fitnes
5.	Spoločensko – športový objekt
6.	Rekonštrukcia splaškovej kanalizácie Blavská
7.	Prekrytie kanála a pripojenie splaškovej kanalizácie -  Záhumenická ulica
8.	Miestna komunikácia, rozšírenie parkovania a odvodnenie a zemné kontajnery Sídlisko
9.	Prepojenie kanalizácie KP – Sídlisko – Šidúnky
10.	Rekonštrukcia strechy Mlyn Jaslovce
11.	detské ihriská v obci
12.	garáže KJB
13.	cyklotrasa III. Padarovce
14.	rôzne 

V rámci programu boli body č. 5, 6, 8 až 13 stiahnuté z rokovania komisie, nakoľko k týmto bodom nebola do dňa zasadnutia vypracovaná projektová dokumentácia.
1.	IBV Krátke pole a rekonštrukcia ulice Šidúnky
Projektant Ing. Chmelo a pani starostka Krajčovičová informovali komisiu o problémoch pri projektovaní sietí v lokalite Krátke pole, konkrétne ulica orientovaná k obchvatu. Realizáciou inžinierskych sietí, dodržaním odstupových vzdialeností by došlo k záberu pozemkov v šírke cca 5m, čím by sa predmetné parcely znehodnotili a znemožnila by sa na nich výstavba RD. Projektant predniesol ako možnosť realizovať inžinierske siete pod novou asfaltovou cestou, čo by znamenalo cestu rozrezať a rozkopať. Ako druhý variant s pani starostkou Krajčovičovou navrhli nerealizovať výstavbu RD na tejto časti ulice.
Komisia hlasovala o návrhu realizovať siete pod novozrealizovanou asfaltovou cestou - obchvatom:  
Hlasovanie: 	za: 		0
		proti:		5 (Bokor, Čapkovič, Varga, Pekár, Kiripolský)
		zdržal sa: 	0 
Komisia hlasovala o návrhu nerealizovať výstavbu RD v lokalite Krátke pole – na ulici oproti obchvatu:  
Hlasovanie: 	za: 		5 (Bokor, Čapkovič, Varga, Pekár, Kiripolský)
		proti:		0
		zdržal sa: 	0 

2.	IBV Panské diely – Dubová ulica
Komisia súhlasí s návrhom realizovať IBV na ulici Dubovej - ako obojstrannej ulici v lokalite Panské diely.
Hlasovanie: 	za: 		5 (Bokor, Pekár, Čapkovič, Kiripolský, Varga)
		proti:		0
		zdržal sa: 	0 

3.	Rekonštrukcia kinosály +  Zateplenie objektu Fitnes
Komisia bola oboznámená s projektom rekonštrukcie kinosály a priľahlých objektov.
Komisia súhlasí s rekonštrukciou kinosály v zmysle predloženého projektu a navrhuje doplniť do projektu aj práce súvisiace s telocvičňou, a to predovšetkým:
•	kinosálu vybaviť dostatočnými elektrickými rozvodmi aj na pripojenie účinkujúcich s vlastnou aparatúrou
•	realizovať opravu fasády a zateplenie na celom objekte (telocvičňa + strecha, posilňovňa, kinosála)
•	realizovať vzduchotechniku v telocvični
•	realizovať výmenu okien na telocvični
•	realizovať výmenu dreveného obkladu v telocvični
Hlasovanie: 	za: 		5 (Bokor, Pekár, Čapkovič, Kiripolský, Varga)
		proti:		0
		zdržal sa: 	0 

7.	Prekrytie kanála a pripojenie splaškovej kanalizácie -  Záhumenická ulica
Komisia sa oboznámila s návrhom na prekrytie jestvujúceho kanála na Záhumenickej ulici z dôvodu výstavby 3 RD v tejto lokalite.  

Komisia súhlasí s vypracovaním dokumentácie na prekrytie kanála na Záhumenickej ulici pre potreby výstavby 3 RD.

Hlasovanie: 	za: 		4 (Pekár, Čapkovič, Kiripolský, Varga)
		proti:		1 (Bokor)
		zdržal sa: 	0 

14.	Rôzne:
•	Parkovisko pri COOP Jednota a spomaľovací prah pred OcÚ
Komisia navrhla pripraviť projekt a následne zrealizovať rozšírenie parkovacích miest pred COOP Jednota smerom k fare o cca 8 parkovacích miest a pre zvýšenie bezpečnosti v okolí COOP Jednota, MŠ a OcÚ realizovať spomaľovací prah na mieste prechodu pre chodcov pred OcÚ.
Hlasovanie: 	za: 		5 (Bokor, Pekár, Čapkovič, Kiripolský, Varga)
		proti:		0
		zdržal sa: 	0 

•	Rekonštrukcia objektu ubytovne
Komisia navrhuje v rámci objektu Ubytovňa realizovať rekonštrukčné práce pre potreby ďalšieho využitia objektu a naprojektovať rekonštrukciu rozvodov - voda, elektrina, kanalizácia. 
Hlasovanie: 	za: 		5 (Bokor, Pekár, Čapkovič, Kiripolský, Varga)
		proti:		0
		zdržal sa: 	0 

				...........................................................................................................
	Ľ. Bokor – predseda komisie ŽP, výstavby a územného plánovania